**О Б Щ И Н С К И С Ъ В Е Т - Н И К О П О Л**

-------------------------------------------------------------------------------------------------

**П Р О Т О К О Л**

**№ 14**

Днес 11.09.2020г. от 14.00 часа в Стаята на съветника се проведе **четиринадесетото** по ред заседание на Общински съвет – Никопол.

На заседанието присъстват: общинските съветници, Кмета на общината – Ивелин Савов, кмета на с.Дебово-Л.Тихов и специалисти от общинска администрация.

Цв.Андреев – Председател ОбС: Уважаеми колеги, уважаеми г-н Савов, на основание чл. 23, ал.4, т.1 от ЗМСМА откривам четиринадесетото по ред заседание на ОбС – Никопол.

Имаме кворум от 13 общински съветника, в залата присъстват 10. Отсъстват по уважителни причини с подадено писмено уведомление към мен, общинските съветници – Яница Йорданова и Любомир Мачев, Светослав Ангелов няма подадено писмено уведомление до мен.

Колеги, материалите по проекта за дневен ред са пред вас. Свиках тази сесия спешно, защото е необходимо да се вземат спешно решения по така представените Ви докладни записки.

Имате ли предложения, допълнения и съображения по така представения проект за дневен ред?

Виждам че няма такива, моля гласувайте проекта за дневен ред.

ГЛАСУВАЛИ - 10 СЪВЕТНИКА

„ЗА“ – 10 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

ОБЩИНСКИ СЪВЕТ - НИКОПОЛ ПРИЕ СЛЕДНИЯ

**ДНЕВЕН РЕД:**

**1**.Докладна записка **относно:** Допълнение и изменение на Решение № 122 от 26.08.2020 г. за кандидатстване на Община Никопол и участието й, като партньор на Община Турну Мъгуреле в схема за предоставяне на безвъзмездна финансова помощ по Програмата за трансгранично сътрудничество по Инструмента за пред присъединителна помощ между Република България - Република Румъния 2014-2020 г., Приоритетна ос 5 – Ефикасен регион, Специфична цел 5.1 – Повишаване на сътрудничеството и ефективността на публичните институции в контекста на трансграничното сътрудничество по проект: “Модернизация на здравеопазването в болниците на Турну Мъгуреле и Никопол”.

Вносител:Кмет на общината

**2**.Докладна записка **относно:** Даване на съгласие да се проведе принудителна сеч за поземлен имот с идентификатор № 20314.64.101, НТП – друг вид земеделска земя, подотдел 79 „р“, в землището на село Дебово, община Никопол, съгласно Предписание с изх. № РДГ 08-8651 от 08.09.2020 г. от РДГ – Ловеч и възлагането на дейности по управление на горски територии – общинска собственост по реда на чл. 181, ал. 1, т. 3 от Закона за горите.

Вносител: Кмет на общината

**3**.Изказвания, питания, становища и предложения на граждани.

**ПО ПЪРВА ТОЧКА ОТ ДНЕВНИЯ РЕД**

Без дебат.

Цв.Андреев: Колеги, гласуваме проекта за решение/*чете проекта за решение/.*

На основание чл. 21, ал. 1, т. 23 от Закона за местното самоуправление и местната администрация и във връзка с изискванията на Програмата за трансгранично сътрудничество по Инструмента за пред присъединителна помощ между Република България - Република Румъния 2014-2020 г., Приоритетна ос 5 – Ефикасен регион, Специфична цел 5.1 – Повишаване на сътрудничеството и ефективността на публичните институции в контекста на трансграничното сътрудничество по проект: “Модернизация на здравеопазването в болниците на Турну Мъгуреле и Никопол”, и Решение № 122 от 26.08.2020 г. на Общински съвет – Никопол, Общински съвет - Никопол прие следното

**РЕШЕНИЕ:**

**№126/11.09.2020г**

**1**.Общински съвет – Никопол допълва и изменя Решение № 122 от 26.08.2020 г. със следния текст: В точка втора на решението да се измени, както следва:

„Общински съвет – Никопол дава съгласие Община Никопол като партньор по проекта да осигури собственото си участие **в размер на 2 % или 3 932.46 евро** от стойността на бюджета от собствени средства, като гарантира наличието на временни средства за изпълнението на проекта до тяхното възстановяване от програмата и да осигури и средства /временни/ за изпълнението на проекта до неговото изпълнение.“

**2**.Настоящото решение е неразделна част от Решение № 122 от 26.08.2020 г. на Общински съвет - Никопол.

ГЛАСУВАЛИ - 10 СЪВЕТНИКА

„ЗА“ – 10 СЪВЕТНИКА

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ВТОРА ТОЧКА ОТ ДНЕВНИЯ РЕД**

Отношение взеха:

Н.Божинова – общински съветник:/*въпрос към кмета на с. Дебово*/: Къде се намира това място? По пътя в посока Плевен ли?

Л.Тихов:/*отговаря на Н.Божинова*/: Да, точно това е мястото.

Цв.Андреев: Колеги, гласуваме проекта за решение/*чете проекта за решение/.*

На основание чл. 21, ал. 1, т. 8 от ЗМСМА, чл. 111, ал. 1 и ал. 2, чл. 112, ал. 1, т. 1 от Закона за горите, чл. 80, ал. 2, т. 1 и ал. 8 от Правилника за прилагане на Закона за горите, чл. 5, ал. 1, т. 1, ал. 3, чл. 9, ал. 3 и чл. 71, ал. 1, т. 1 и ал. 5, т. 3 от Наредбата за условията и реда за възлагане изпълнението на дейности в горски територии - държавна и общинска собственост и за ползването на дървесина и недървесни горски продукти и във връзка с Протокол от 03.09.2020 г. на РДГ – Ловеч и Предписание с изх. № РДГ 08-8651/08.09.2020 г., Общински съвет - Никопол прие следното

**РЕШЕНИЕ:**

**№127/11.09.2020г.**

**1**.Общински съвет – Никопол дава съгласие и оправомощава Кмета на общината да възложи добива на дървесина, съгласно сключения договор за възлагане управлението на горски територии общинска собственост по реда на чл. 181, ал. 1, т. 3 от Закона за горите.

**2**.Общински съвет – Никопол дава съгласие и оправомощава Кмета на общината въз основа на Предписание с изх. № РДГ-08-8651/08.09.2020 г. на РДГ- Ловеч да възложи добива чрез вид сеч – принудителна на поземлен имот с идентификатор № 20314.64.101, НТП – друг вид земеделска земя, подотдел 79 „р“ представляваща изкуствено създадена иглолистна култура със стояща маса с клони - 750м3, при процент на ползване 100 % /сто процента/ и срок на провеждане на сечта до 31.03.2021 г.

**3**.Общински съвет – Никопол определя ползването на дървесината от поземлен имот с идентификатор № 20314.64.101, НТП – друг вид земеделска земя, подотдел 79 „р“ представляваща изкуствено създадена иглолистна култури да се извърши чрез продажба на стояща дървесина на корен.

**4**.Общински съвет – Никопол определя таксата на стояща дървесина на корен за ползването на иглолистната култура описан в точка две на настоящето решение, след извършване на маркировка на същата да е в размер на 26 лв./м3 /Двадесет и шест лева/ без ДДС, мярка - пл.м3.

**5**.Общински съвет - Никопол упълномощава Кмета на Община Никопол да предприеме всички необходими правни и фактически действия в изпълнение на настоящото решение.

ГЛАСУВАЛИ - 10 СЪВЕТНИКА

„ЗА“ – 10 СЪВЕТНИКА/ Айгюн Али, Айлян Пашала, Борислав Симеонов, Веселин Недков, Красимир Халов, Красимир Гатев, Майдън Сакаджиев,Надка Божинова, Тодор Бузев, Цветан Андреев /

„ПРОТИВ“ – НЯМА

„ВЪЗДЪРЖАЛИ СЕ“ – НЯМА

**ПО ТРЕТА ТОЧКА ОТ ДНЕВНИЯ РЕД**

Отношение взеха:

Б.Симеонов – общински съветник: Аз имам едно питане относно мостчето пред общината. Затова ли се бързаше с приключването на ремонтната дейност, за да се паркират колите отпред? Не искам отговор. Просто да се замислите, че е грозно това.

А.Пашала – общински съветник: Аз мога веднага да отговоря на въпроса. Според пътната маркировка, която е поставена не трябва да се спират коли там. Трябва да дойде полиция и да пишат актове. Никой няма право да спира на това място.

Б.Симеонов: Просто предполагам, че ще е по-красиво ако няма паркирани коли. Само това исках да кажа.

Цв.Андреев: Колеги, поради изчерпване на Дневния ред, закривам четиринадесетото по ред заседание на Общински съвет – Никопол.

Заседанието приключи в 14:20 часа.

**ПРЕДСЕДАТЕЛ ОбС: /п/**

**/Цветан Андреев/**

**ЗАМ.ПРЕДСЕДАТЕЛ ОбС: /п/**

**/Майдън Сакаджиев/**

**ПРОТОКОЛЧИК: /п/**

**/Ралица Александрова/**